stanford-oval/wikipedia huggingface dataset:
Kaukas (Hyvinkää)

| Kaukas |
| --- | --- |
 Kaukasten tehdas ja Kaukastenkoski. Kuva vuodelta 2014.
Kaupunki:  Hyvinkää
Suuralue:  Maaseutu
Kaupunginosa nro:  25
Väkiluku:  227 (2021)
Postinumero(t):  05510
Kaukas on Hyvinkäällä sijaitseva kylä ja kaupunginosa. Kaukas sijaitsee noin 15 kilometriä kaakkoon Hyvinkään kaupungista Tuusulan ja Mäntsälän kuntien rajoilla. Kaukasissa on noin kolmesataa asukasta. Keravanjoki virtaa kylän läpi. Kaukasten pohjoispuolella on Myllykylä ja eteläpuolella Uusikylä.
Kaukasissa toimi päiväkoti 1.6.2016 asti sekä Kaukasten koulu (1922, Heikki Siikonen) joka toimi 3.6.2017 asti. Kaukasten keskuksessa on sen Juhlatalo (1934, Heikki Siikonen), sekä 13.6.2017 käyttöön otettu Kaukasten luontopolku.Kaukas EloFolk -konsertteja on järjestetty vuodesta 2017 alkaen Juhlatalolla. Työttömyysaste on 9 prosenttia (2011). Alueen asukkaiden keskitulo on 25 690 euroa. Vuokra-asuntojen osuus on 47 prosenttia. Asukkaista 21 prosenttia on korkeakoulutettuja. Alueella on 36 työpaikkaa.
Lappeenrannan Kaukaan tehtaat ovat lähtöisin Kaukasista. Vuosina 1858–1898 Kaukasissa oli lankarullatehdas, joka muutettiin vanutehtaaksi vuonna 1902. Suomen vanutehtaan omistaja ja nimi vaihtui useaan kertaan, kasvaen yli 500 henkeä työllistäväksi yritykseksi. Se lopetettiin vuonna 1998. Nykyään Kaukasten palvelutarjontaa täydentää Baaribussi, joka toimii kausiluontoisesti Vanhan vanutehtaan pihalla. Baaribussissa järjestetään myös erilaisia tapahtumia.
Suurin osa Kaukasista kuului ennen Mäntsälälle, jolta se siirrettiin Hyvinkään maalaiskunnalle vuonna 1953. Hyvinkään maalaiskunta ja kaupunki yhdistyivät vuonna 1969.
Aiheesta muualla

Kuvia tai muita tiedostoja aiheesta Kaukas Wikimedia Commonsissa
Katseen kosketus

| Katseen kosketus Seija Simola |
| --- | --- | --- |

Studioalbumin tiedot
 Studio : Soundtrack Studios
 Tuottaja(t): Antero Päiväläinen
 Tyylilaji: laulelma
 Levy-yhtiö: Discophon
 Levymerkki: RCA Victor
Katseen kosketus on Seija Simolan laulelmatyyppinen albumi vuodelta 1979. Sen 11 kappaletta ovat suomalaisten runoilijoiden ja kirjailijoiden teksteihin sävellettyjä. Säveltäjiä on mukana yhdeksän, tekstintekijöitä jopa 12.
Nimikappale ”Katseen kosketus” soi ensi kerran Timo Tervon tulkintana Risto Jarvan elokuvassa Mies, joka ei osannut sanoa ei (1975). B-puolen aloittava ”Laulu kuolleesta rakastetusta” on peräisin Mikko Niskasen elokuvasta Käpy selän alla (1967).
Kappaleen ”Jäähyväislaulu” on säveltänyt Seija Simolan isä Urpo Simola. Anna-Kaarina Kiviniemen Antoine de Saint-Exupéryn Pikku prinssi -sadun pohjalta kirjoittama avausraita ”Kesytetty” soi 1980-luvun alkupuolella paljon Yleisradiossa.
Seija Simola piti Katseen kosketusta myöhemmin uransa parhaana albumina, mutta huonon taloudellisen menestyksen vuoksi joutui sen julkaisun jälkeen vaihtamaan levy-yhtiötä Polarvoxille.
Kappaleet > A-puoli

Kesytetty – 3.39 (säv. ja san. Anna-Kaarina Kiviniemi, sov. Markku Johansson)
Muisto sinusta – 2.32 (säv. ja sov. Aarno Raninen, san. Aappo I. Piippo)
Onni on katsella auringonlaskua – 2.43 (säv. Heikki Sarmanto, san. Tapani Kansa, sov. Markku Johansson)
Jäähyväislaulu – 2.02 (säv. Urpo Simola, san. Oiva Paloheimo, sov. Aarno Raninen)
Balladi mustista hiuksista – 2.59 (säv. ja sov. Markku Johansson, san. Pentti Saaritsa)
Vieretyksin – 2.19 (säv. ja sov. Erkki Melakoski, san. Aaro Hellaakoski)
Kappaleet > B-puoli

Laulu kuolleesta rakastetusta – 3.03 (säv. Kaj Chydenius, san. Marja-Leena Mikkola, sov. Markku Johansson)
Poika ja virta – 3.55 (säv. Heikki Sarmanto, san. Raija Oranen, sov. Markku Johansson)
Lapsi rauniolla – 3.02 (säv. ja san. Matti Kontio, Martti Pokela, sov. Matti Kontio)
Synnyn elän kuolen – 2.50 (säv. ja sov. Erkki Melakoski, san. Sauvo Puhtila)
Katseen kosketus – 2.54 (säv. Markku Kopisto, san. Jussi Kylätasku)
Kari Hirvonen

Kari Hirvonen (s. 10. marraskuuta 1982 Ähtäri) on suomalainen laulaja ja vuoden 2003 Tangokuningas. Hän on ammattikoulutukseltaan rakentaja.
Hirvonen voitti kuninkuuden 20-vuotiaana ylivoimaisesti ja oli miesten sarjassa ainoa, joka sai täydet kymmenen pistettä. Hirvonen oli kihloissa saman vuoden tangokuningatar Saija Tuupasen kanssa, mutta liitto päättyi eroon vuonna 2006.
Hirvonen on keikkaillut vuodesta 2019 asti aktiivisesti Onnentähti-orkesterin kanssa, sitä ennen hän on tehnyt keikkoja muiden kokoonpanojen kanssa. Vuoden 2018 alusta asti Hirvonen on toiminut yrittäjänä. Musakunkku Ky:n toimitusjohtajana.
Hirvonen julkaisi toisen albumin Jokaiselle on luotu yksi vaan vuonna 2020.
Hirvosella on yksi tytär.
Diskografia > Albumit

Kari Hirvonen (2004)
Jokaisella on luotu yksi vaan (2020)
"Onneni edestä" (2023)
Diskografia > Singlet

"Hiljainen maa" (17.12.2015) (säv. san. ja sov. Hannu Karjalainen)
"Kaunis ja kavala'' (27.03.2017)(säv. ja san. Pekka Rokala, sov. Mika Peltonen, Taisto Viikeri, Ilkka Soini, Jukka Lamminen ja Timo Hiljanen)
"Kaipaus on" (03.11.2017) (säv. ja san. Pekka Rokala, sov. Mika Peltonen)
En eiliseen päivään (2018) Säv. Kari Hirvonen san. Pekka Rokala sov. Jarkko Järvenpää ja Markus Hirvonen
Loisteessa punaisen kuun (2019) Säv. Kari ja Markus Hirvonen san. Seppo Laine
Aiheesta muualla

Kari Hirvosen kotisivut.
Hirvonen Spotifyssä.
Seinäjoen tangomarkkinoiden tangokuninkaat
| --- | --- |
1980-luku:   1985: Kauko Simonen  1986: Teuvo Oinas  1987: Harri Lahti  1988: Kari Piironen  1989: Risto Nevala 
1990-luku:   1990: Jouni Raitio  1991: Jaska Mäkynen  1992: Mika Pohjonen  1993: Sebastian Ahlgren  1994: Sauli Lehtonen  1995: Jari Sillanpää  1996: Tomi Markkola  1997: Matti Korkiala  1998: Jouni Keronen  1999: Petri Hervanto 
2000-luku:   2000: Antti Raiski  2001: Erkki Räsänen  2002: Mikko Kilkkinen  2003: Kari Hirvonen  2004: Tommi Soidinmäki  2005: Saska Helmikallio  2006: Marko Lämsä  2007: Henri Stenroth  2008: Jukka Hallikainen  2009: Amadeus Lundberg 
2010-luku:   2010: Marko Maunuksela  2012: Pekka Mikkola  2013: Kyösti Mäkimattila  2014: Teemu Roivainen  2015: Aki Samuli  2016: Marco Lundberg  2017: Teijo Lindström  2018: Jarno Kokko  2019: Johannes Vatjus 
2020-luku:   2022: Keijo Hietikko  2023: Pasi Flodström  2024: Harri Hautaniemi
Katori-jingū

| Katori-jingū> 香取神宮 |
| --- | --- |
 Katori-jingūn haiden
Perustiedot
Sijainti:   Japani
Rakennustyyppi:  Pyhäkkö
Uskonnollinen käyttö:  Šintolaisuus
Infobox OKNimi-testi OK: 
Katori-jingū (jap. 香取神宮) on šintolainen pyhäkkökompleksi Katorin kaupungissa Chiban prefektuurissa Japanissa. Katorin pyhäkkö on pyhitetty Futsunoshi-no-Mikoto kamille, joka on miekkojen jumala ja auringonjumala Amaterasun kenraali. Perimätiedon mukaan pyhäkkö on alkujaan perustettu 632 eaa., mikä tekisi siitä yli 2 500 vuotta vanhan.
Katori-jingū on Kashima-jingūn pyhäkön ohella ainut šintolainen pyhäkkö, joka on saanut jingū-statuksen ennen Edo-aikakautta. Meiji-kaudella Katori-jingū nimettiin kanpei taisha -pyhäköksi, eri Keisarillisen Perheen Ministeriön ylläpitämäksi kulttuurikohteeksi. Siitä tuli myöhemmin chousaisha, eli yksi 29:stä pyhäköstä joissa keisarin lähetystö vierailee vuosittain.
Aiheesta muualla

Kuvia tai muita tiedostoja aiheesta Katorin pyhäkkö Wikimedia Commonsissa
Katorin pyhäkön kotisivu (japaniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Katori Shrine
Käännös suomeksi
Alcohol Is Free

Koza Mostra ja Agáthonas Iakovídis esiintymässä vuoden 2013 Eurovision laulukilpailun 2. semifinaalissa.
Alcohol Is Free on kreikkalaisen rock-yhtyeen Koza Mostran ja Agáthonas (Agáthon) Iakovídiksen tekemä ja esittämä kappale. Kappale julkaistiin vuonna 2013 ja Koza Mostra ja Iakovídis edustivat sillä kotimaataan Kreikkaa Eurovision laulukilpailussa 2013.
Kappale

Alcohol Is Free kappaleen esittää kreikkalainen yhtye Koza Mostra yhdessä kreikkalaisen folk-laulajan Agáthonas Iakovídiksen kanssa. Kappale yhdistelee tyylissään rock-musiikkia, jota on säestetty mm. haitarilla ja trumpetilla, sekä perinteistä kreikkalaista ja balkanilaista musiikkia ja folkia. Enimmäkseen kappaleessa lauletaan kreikaksi, mutta sen kertosäe lauletaan englanniksi. Alcohol Is Free-kappale valmistui vuonna 2013 ja se löytyy Koza Mostran esikoisalbumilta, Keep Up the Rhythm.
Kappaleen musiikkivideolla Koza Mostra-yhtyeen jäsenet kulkevat kaupungilla, jossa heitä "vainoaa" mystinen mies (kappaleella mukana oleva Iakovídis), joka ilmestyy aina täsmälleen samaan paikkaan minne yhtyeen jäsenet menevät. Musiikkivideolla nähdään myös yhtye esittämässä kappaletta hyvin energisesti, he mm. tanssivat rivitanssia videolla esittäessään kappaletta.
Kappaleen ovat säveltäneet Koza Mostra sekä Iakovídis, ja sen on sanoittanut pääasiassa Státhis Pachídis.
Kappale > Muusikot kappaleella > Koza Mostra

Ilías Kózas - laulu, kitara
Stélios Siómos - kitara
Aléxis Archontís - rummut
Dimítris Christónis - bassokitara
Chrístos Kalaïtzópoulos - harmonikka
Vasílis Nalmpántis - trumpetti
Kappale > Muusikot kappaleella > Muut

Agáthonas Iakovídis - laulu
Euroviisut 2013

Koza Mostra ja Agáthonas Iakovídis edustivat kotimaataan Kreikkaa vuoden 2013 Euroviisuissa Alcohol Is Free -kappaleella. Yhtyeellä oli kuitenkin pieni ongelma Euroviisu-esiintymisessään, sillä laulukilpailun säännöt sallivat, että lavalla on esityksen aikana korkeintaan kuusi ihmistä. Niinpä Koza Mostra joutui pudottamaan live-esityksestään Euroviisuissa pois basisti Dimítris Christóniksen.
Alcohol Is Free on nopeatempoinen ja iloinen kappale, ja ihmiset pitivät siitä, sillä se erottui myös selvästi joukosta. Koza Mostra ja Iakovídis saivat kilpailun semifinaalissa kappaleella 121 pistettä, sijoittuivat semifinaalin toiseksi ja pääsivät finaaliin. Myös siellä kappaleen menestys jatkui ja Kreikka sijoittui kappaleella sijalle 6. Se sai yhteensä 152 pistettä.
Aiheesta muualla

Kuvia tai muita tiedostoja aiheesta Alcohol Is Free Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kaukana tasapainosta

Ilmaisulla kaukana tasapainosta tarkoitetaan systeemin epätasapainotilaa, jossa systeemin rajoja ja rakenteita koettelevat ulkoiset paineet. Kompleksisuusteoriassa kysymys on järjestelmistä, jotka vaihtavat energiaa, materiaa tai informaatiota ympäristönsä kanssa ja jotka kykenevät luomaan epätasapainosta uusia rakenteita ja järjestystä. "Kaukana tasapainosta" voidaan ymmärtää myös systeemin sisäiseksi ristiriidaksi  ja itseorganisoitumisen välttämättömäksi edellytykseksi.
Kirjallisuutta

Mitleton-Kelly, E. 2003. Complex Systems and Evolutionary Perspectives on Organizations: The Application of Complexity Theory to Organizations. Pergamon.
Ståhle, P. 2004. ”Itseuudistumisen dynamiikka. Systeemiajattelu kehitysprosessien ymmärtämisen tukena.” Teoksessa Sotarauta, M. & Kosonen, K-J. (toim.) Yksilö, kulttuuri, innovaatioympäristö. Avauksia aluekehityksen näkymättömään dynamiikkaan, ss. 222-255. Tampere: Tampere University Press.
Kaikki minkä taivas sallii

| Kaikki minkä taivas sallii> All That Heaven Allows |
| --- | --- |

Ohjaaja:  Douglas Sirk
Käsikirjoittaja:   Peg Fenwick  tarina: Edna Lee ja Harry Lee 
Tuottaja:  Ross Hunter
Säveltäjä:  Frank Skinner
Kuvaaja:  Russell Metty
Leikkaaja:  Frank Gross
Lavastaja:   Alexander Golitzen  Eric Orbom 
Pääosat:   Jane Wyman  Rock Hudson 
Valmistustiedot
Valmistusmaa:  Yhdysvallat
Tuotantoyhtiö:  Universal International Pictures
Levittäjä:  Universal Studios Netflix
Ensi-ilta:   25. joulukuuta 1955  Suomi: 13. tammikuuta 1956 
Kesto:  89 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kaikki minkä taivas sallii (All That Heaven Allows) on Douglas Sirkin ohjaama yhdysvaltalainen melodraaman klassikko vuodelta 1955. Se kertoo vanhemman naisen (Jane Wyman) suhteesta nuorempaan mieheen (Rock Hudson). Elokuvaa pidetään Sirkin parhaana. Vuonna 1995 Kaikki minkä taivas sallii valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta.
Rooleissa

| 0 | 1 | 2 |
| --- | --- | --- |
|  Jane Wyman  | … |  Cary Scott    |
|  Rock Hudson  | … |  Ron Kirby    |
|  Agnes Moorehead  | … |  Sara Warren    |
|  Conrad Nagel  | … |  Harvey    |
|  Virginia Grey  | … |  Alida Anderson   |
|  Gloria Talbott  | … |  Kay Scott    |
|  William Reynolds  | … |  Ned Scott    |
|  Jacqueline De Wit  | … |  Mona Plash    |
|  Charles Drake  | … |  Mick Anderson   |
|  Leigh Snowden  | … |  Jo-Ann    |
|  Merry Anders  | … |  Mary Ann    |
|  Donald Curtis  | … |  Howard Hoffer   |
|  Nestor Paiva  | … |  Manuel   |
Sovitukset

Rainer Werner Fassbinderin Pelko jäytää sielua (Angst essen Seele auf, 1974) on kunnianosoitus Sirkin elokuvalle. Todd Haynesin Kaukana taivaasta (Far from Heaven, 2002) on puolestaan kunnianosoitus Sirkin ja Fassbinderin elokuville.
Aiheesta muualla

Kaikki minkä taivas sallii Internet Movie Databasessa (englanniksi)
Kaikki minkä taivas sallii Elonet.
Kaikki minkä taivas sallii AllMoviessa. (englanniksi)
Aivokalvontulehdus

| Aivokalvontulehdus |
| --- | --- |

Luokitus
ICD-10:  G00
ICD-9:  320
MedlinePlus:  000680
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Esiintyminen maailmalla
Aivokalvontulehdus tai meningiitti on yleensä bakteerin (kuten meningokokki, hemofilus, pneumokokki) tai viruksen aiheuttama  aivo- ja selkäydinkalvojen tulehdustila. Hoitamaton bakteerimeningiitti saattaa aiheuttaa kuoleman muutaman tunnin kuluessa ensimmäisten oireiden alkamisesta, ja joskus potilas kuolee parhaasta mahdollisesta hoidosta huolimatta.
Oireet

Aivokalvontulehduksen tyypillisiä oireita ovat:
Korkea kuume
Päänsärky
Niskajäykkyys
Tajunnan hämärtyminen
Meningokokkibakteerin aiheuttamassa taudissa petekkiat (pienet iholla olevat verenpurkaumat) ja šokki
Pahoinvointi ja oksentelu
Patogeneesi

Aivokalvontulehdus tarttuu yleensä heikosti. Bakteerimeningiitti on virustautia harvinaisempi mutta vaarallisempi. Virusmeningiitti on 3–4 kertaa bakteerimeningiittiä yleisempi sairaus. Hyvin harvinaisena aivokalvontulehduksen muotona esiintyy sienimeningiittiä, jonka aiheuttaa useimmiten hiivasieni Candida albicans tai Cryptococcus neoformans. Sairautta ei juuri esiinny muutoin terveillä ihmisillä, vaan kohonnut riski on etupäässä potilailla, joilla immuunijärjestelmä on heikentynyt esimerkiksi HI-viruksen vaikutuksesta.
Hoito

Bakteerimeningiittiä hoidetaan suonensisäisellä antibiootilla. Virusmeningiitti on huomattavasti lieväoireisempi tauti, ja osa sitä sairastavista voidaan hoitaa kotona.
Diagnosointi

Aivokalvontulehdusta epäiltäessä otetaan aivo-selkäydinneste- eli likvornäyte, joka paljastaa mahdollisen tulehduksen.
Epidemiologia

Kyseessä on vakava mutta koko ajan harvinaistuva sairaus. Suomessa meningiittejä havaittiin 1980-luvulla jopa noin 1 200 tapausta vuosittain, nykyisin enää muutama sata. Sairaus saattaa pahimmillaan johtaa kuolemaan tai pysyviin vaurioihin, ja sitä on todettu kaikissa ikäluokissa.
Lapsilla meningiitin riski on suurin syntymän ja kahden vuoden iän välillä.
Komplikaatiot

Mikäli potilas on sairastumishetkellä pieni lapsi, vaarana on CP-vamma. Joillakin potilailla aivokalvontulehdus kehittyy sikotaudin oheissairautena. Aivokalvontulehdus voi aiheuttaa potilaalle pysyviä neurologisia haittoja, kuten kuulovamman.
Aiheesta muualla

Wikimedia Commonsissa on kuvia tai muita tiedostoja aiheesta .
Aivokalvotulehdus (meningiitti) aikuisilla, Terveyskirjasto.fi
Terveyskirjasto, Hannu Jalanko: Aivokalvotulehdus lapsella, 17.2.2021
Terveyskirjasto: Meningiittivyöhyke
Mayo Clinic: Meningitis (englanniksi)
Centers for Disease Control and Prevention (CDC): Meningitis (englanniksi)
World Health Organization (WHO): Meningitis (englanniksi)
Kaukana taivaasta

| Kaukana taivaasta> Far from Heaven |
| --- | --- |

Ohjaaja:  Todd Haynes
Käsikirjoittaja:  Todd Haynes
Tuottaja:   Jody Patton  Christine Vachon 
Säveltäjä:  Elmer Bernstein
Kuvaaja:  Edward Lachman
Leikkaaja:  James Lyons
Pääosat:   Julianne Moore  Dennis Quaid  Dennis Haysbert  Patricia Clarkson  Viola Davis 
Valmistustiedot
Valmistusmaa:  Yhdysvallat
Tuotantoyhtiö:  Consolidated Film Industries TF1 Section Eight Productions Vulcan Productions Killer Films
Levittäjä:  Focus Features Fandango at Home (käännä suomeksi)
Ensi-ilta:  22. marraskuuta 2002
Kesto:  107 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kaukana taivaasta (Far from Heaven) on yhdysvaltalainen draamaelokuva vuodelta 2002. Sen ohjasi Todd Haynes, ja sen pääosissa ovat Dennis Quaid, Julianne Moore ja Dennis Haysbert. Se kertoo keskiluokkaisen perheen murenevesta onnesta, ja vaalean naisen ja tumman miehen suhten aiheuttamasta kohusta kaupungissa, jossa roturistiriidat olivat arkipäivää.
Kaukana taivaasta oli ehdolla 2003 Oscar-gaalassa neljään palkintoon, muun muassa Julianne Moore oli ehdolla parhaasta naispääosasta. Se ei kuitenkaan voittanut ainuttakaan Oscaria.
Vuonna 2016 Kaukana taivaasta äänestettiin BBC:n kyselyssä vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta.
Aiheesta muualla

Kaukana taivaasta Internet Movie Databasessa (englanniksi)
Kaukana taivaasta Elonet.
Kerrosintruusio

Kerrosintruusio (engl. layered intrusion) on mafinen syväkivi, johon koostumukseltaan basalttisen magman osittainen kiteytyminen ja jäännössulasta erkanevien kiteiden ominaispainoerot sekä magmasäiliössä tapahtuvat konvektiovirtaukset aiheuttavat kerrosrakenteen.
Tyypillisessä kerrosintruusiossa alimpina kivilajeina tavataan  oliviinista ja pyrokseenista koostuvia ultramafisia kivilajeja kuten pyrokseniitteja, peridotiitteja ja duniitteja sekä usein myös niihin liittyviä kromiittikerroksia. Näiden yläpuolelle kerrostuu noriitteja, gabroja ja anortosiitteja. Joidenkin kerrosintruusioiden yläosaan muodostuu myös felsisempiä kivilajeja kuten dioriittia tai kerrosintruusion sivukivien sulamisen kautta syntynyttä granofyyriä.
Kerrosintruusioihin liittyy usein taloudellisesti tärkeitä malmimineraaleja kuten platinaa, kromiittia, vanadiinia, magnetiittia ja ilmeniittiä.
Tunnettuja kerrosintruusioita Suomessa ovat:
Koillismaan kerrosintruusiot
Kemin kerrosintruusio
Koitelainen
Keivitsa
Akanvaara
Kasvatus (lehti)

Kasvatus: Suomen kasvatustieteellinen aikakauskirja, aiemmin: Kasvatus ja koulu ja Kasvatusopillinen aikakauskirja, on suomalainen kasvatustieteellinen aikakauskirja, jota julkaisee Suomen kasvatustieteellinen seura ja kustantaa Koulutuksen tutkimuslaitos. Lehti ilmestyy viisi kertaa vuodessa. Numeroista kaksi on teemanumeroita, jotka keskittyvät tarkemmin johonkin kasvatuksen ja koulutuksen aihealueeseen. Lehdessä julkaistaan vuosittain noin 20 ajankohtaista alkuperäisartikkelia ja -katsausta sekä lyhyempiä kirjoituksia, puheenvuoroja, uutisia ja kirja-arvosteluja. Lehti on Julkaisufoorumin luokituksessa tasolla 2.
Historia

Kasvatus alkoi ilmestyä 1914 nimellä Kasvatus ja koulu. Lehden ensimmäiset päätoimittajat olivat 1914–1919 Paavo Virkkunen ja hänen jälkeensä 1919–1944 Kaarle Oksala. Lehti siirtyi 1919 Jyväskylän yliopistoyhdistyksen kasvatusopilliseksi aikakauskirjaksi.
Toimitus

Lehdellä on kaksi päätoimittajaa: vastaavana päätoimittajana toimii professori Kirsi Pyhältö ja päätoimittajana yliopistonlehtori Rauno Huttunen. Lehden kehittämisestä vastaa toimitusneuvosto, jonka puheenjohtajana toimii emeritusprofessori Risto Rinne ja varapuheenjohtajana professori Laura Hirsto.
Toimitus > Päätoimittajat

Paavo Virkkunen 1914–1919
Kaarle Oksala 1919–1944
...
Juhani Suortti 200x–2004
Jari Eskola 2004–2006
Jyrki Hilpelä 2007–2011
Janne Varjo
Kirsi Pyhältö ja Rauno Huttunen
Aiheesta muualla

Kasvatus-lehden verkkosivut
Kerrospilvi

Aurinko paistaa altostratuksen, verhopilven läpi. Auringon lähellä tumma altocumulus. Altostatus on tyypillinen kerrospilvi.
Kerrospilvi (stratiformipilvi) on  tasainen, kerrosmainen pilvi. Kerrospilvet syntyvät ilman noustessa hitaasti ja ehkä loivasti. Loivan nousun voi aiheuttaa lämmin rintama tai lämmin okkluusiorintama. Kerrospilvi voi syntyä esimerkiksi kumpukerrospilven tihentyessä piirteettömästi, tai hajonneiden konvektiopilvien jäänteistä.
Kerrospilviä

Cirrostratus
Altostratus
Nimbostratus
Stratus
Kefotiaami

| --- | --- |

Kefotiaami
Systemaattinen (IUPAC) nimi
(6R,7R)-7-[[2-(2-amino-1,3-tiatsol-4-yyli)asetyyli]amino]-3-[[1-[2-(dimetyyliamino)etyyli]tetratsol-5-yyli]sulfanyylimetyyli]-8-okso-5-tia-1-atsabisyklo[4.2.0]okt-2-eeni-2-karboksyylihappo
Tunnisteet
CAS-numero: 61622-34-2
ATC-koodi: J01DC07
PubChem CID: 43708
DrugBank: DB00229
Kemialliset tiedot
Kaava: C18H23N9O4S3 
Moolimassa: 525,664
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Proteiinisitoutuminen: Noin 40 %
Metabolia:  ?
Puoliintumisaika: 40–70 minuuttia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen, intramuskulaarinen, intravenoosi
Kefotiaami (C18H23S3N9O4) on kefalosporiineihin kuuluva orgaaninen yhdiste. Sitä käytetään lääketieteessä antibioottina.
Ominaisuudet ja käyttö

Kefotiaami on niin sanottu toisen sukupolven kefalosporiini ja sen antibioottiset ominaisuudet perustuvat bakteerin soluseinän synteesin estämiseen.  Lääkeaine on suhteellisen laajakirjoinen ja tehoaa moniin grampositiivisiin bakteereihin ja gramnegatiivisin bakteereihin. Metisilliinille vastustuskykyisiin bakteereihin lääkeaine ei tehoa. Kefotiaamia voidaan käyttää hengitystieinfektioiden, virtsatulehdusten ja pehmytkudostulehdusten kuten ihotulehdusten hoitoon. Se voidaan annostella tablettina tai ruiskeena ja siitä on kehitetty aihiolääke kefotiaamiheksetiili.
Karvinen herää todellisuuteen

| Karvinen herää todellisuuteen> Garfield Gets Real |
| --- | --- |

Ohjaaja:  Mark A.Z. Dippé Kyung Ho Lee
Käsikirjoittaja:  Jim Davis
Tuottaja:  Daniel Chuba Mark A.Z. Dippé Young-ki Lee Ash R. Shah Ash R. Shah Jim Davis Brian Manis
Säveltäjä:  Kenneth Burgomaster
Leikkaaja:  Rob Neal
Pääosat:  Frank Welker Gregg Berger Wally Wingert Audrey Wasilewski
Valmistustiedot
Valmistusmaa:   Yhdysvallat
Tuotantoyhtiö:  Animation Picture Company Davis Entertainment Paws, Inc.
Levittäjä:  20th Century Studios Home Entertainment Netflix
Ensi-ilta:   1. lokakuuta 2007  7. maaliskuuta 2008
Kesto:  73 minuuttia
Alkuperäiskieli:  Englanti
Seuraaja:  Karvisen riemujuhla
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Karvinen herää todellisuuteen (Garfield Gets Real) on vuonna 2007 DVD:nä julkaistu tietokoneanimaatioelokuva, jonka ovat ohjanneet Mark A.Z. Dippé ja Kyung Ho Lee. Elokuvan on käsikirjoittanut Jim Davis ja nimiroolissa ääninäyttelee Frank Welker.